Diari Oficial de la Generalitat Valenciana


Sumari del DOGV 3137, del 05-12-1997 (1997/11216)

RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació puntual en l'entorn del Sector S-6-Institut, del Pla General d'Utiel, i es declara homologat a la Llei 6/94, de 15 de novembre, de la Generalitat Valenciana, Reguladora de l'Activitat Urbanística el referit sector.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11215


Data del document
:   20-10-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3992 RESOLUCIÓ de 20 d'octubre de 1997, del conseller d'Obres Públiques, Urbanisme i Transports, per la qual s'informa favorablement i, en conseqüència, s'aprova definitivament la modificació puntual en l'entorn del Sector S-6-Institut, del Pla General d'Utiel, i es declara homologat a la Llei 6/94, de 15 de novembre, de la Generalitat Valenciana, Reguladora de l'Activitat Urbanística el referit sector. [97/X11731]
  
Vist l'expedient relatiu al projecte de modificació puntual en l'entorn del Sector S-6-Institut, del Pla General d'Ordenació Urbana d'Utiel, i del qual resulten els següents:
  
Antecedents de fet
  
Primer
  
El projecte es va sotmetre a informació pública, per mitjà d'Acord del ple municipal en la sessió de 27 de març de 1997. Després del pertinent període d'informació pública, en el qual no es va presentar cap al·legació, el mateix òrgan el va aprovar provisionalment el 29 de maig de 1997.
  
Segon
  
El projecte consta de memòria informativa i justificativa, plans d'informació i d'ordenació, annex d'homologació del sector i estudi d'avaluació d'impacte ambiental.
  
Tercer
  
Consten en l'expedient els informes següents:
  
- Informe favorable emés en data 5 de setembre de 1997 per la Conselleria de Cultura, Educació i Ciència.
  
- Informe previ, de caràcter favorable, de la Confederació Hidrogràfica del Xúquer, en el qual s'indica tant la zona de servitud que cal observar com les condicions per a la construcció d'una passarel·la.
  
- Declaració d'Impacte Ambiental del director general per al Desenvolupament Sostenible de la Conselleria de Medi Ambient, de 17 de setembre de 1997, en la qual es considera acceptable, des del punt de vista ambiental, la modificació puntual i homologació del Sector 6 (Institut) del PGOU d'Utiel, promogut pel propi Ajuntament, sempre que s'apliquen les mesures correctores i/o protectores proposades en l'estudi d'impacte ambiental.
  
Quart
  
La Comissió Territorial d'Urbanisme de València, reunida en sessió del dia 30 de maig de 1997, va informar favorablement l'aprovació definitiva d'aquest expedient.
  
Fonaments de dret
  
Primer
  
Quant al procediment, en aquest cas, s'han observat les prescripcions legalment establides per a les modificacions de Pla General d'aquesta índole, que estan constituïdes pels articles 38 i 39 per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han demanat els diferents informes preceptius.
  
Segon
  
Quant al fons de l'assumpte, la modificació plantejada té per objecte la reordenació de l'entorn d'una dotació ubicada en el sòl urbà d'Utiel, que es justifica en els termes següents:
  
· Necessitat de creació de sòl institucional i de serveis, per a l'ampliació de l'institut de batxillerat existent.
  
· D'altra banda, a causa de l'execució per l'Institut Valencià d'Habitatge, SA, del Sistema General S-5 (sistema general d'espais lliures/recinte firal), ha sigut construïda una passarel·la per a vianants sobre el llit del riu Magre, cosa que dona lloc a la interrupció de la ronda perimetral oest prevista en el PGOU. Per això, l'Ajuntament es planteja un trasllat del tram afectat.
  
· Finalment, es crea un sector de sòl urbanitzable en l'entorn de l'ampliació d l'institut, entre la nova ronda i el recinte firal construït per l'Institut Valencià d'Habitatge, SA, i que l'Ajuntament justifica la seua idoneïtat per a l'ús residencial, i considera, a més, la possibilitat que, a través d'aquest sòl, s'obtinguen els sòls dotacionals necessaris.
  
Juntament amb la modificació, l'Ajuntament planteja l'homologació del nou sector de 26.622 m2 que s'origina.
  
Les determinacions fonamentals de l'homologació són:
  
- S'identifiquen com a xarxa primària els vials perimetrals i el nou sòl dotacional destinat a l'ampliació de l'institut.
  
- Edificabilitat de 0.6 m2/m2 i densitat màxima de 40 htge./ha, paràmetres similars als que el PGOU estableix per al sòl urbanitzable residencial.
  
- S'estableixen a més les directrius d'ordenació per al futur Pla Parcial, així com les condicions de connexió.
  
Encara que la modificació suposa augment d'aprofitament lucratiu privat, la veritat és que també s'incrementa el sòl amb destinació dotacional pública, per això es compleix l'article 55.3 de la LRAU, sobre mesures de compensació exigibles per a aquest tipus d'alteracions de l'ordenació anteriorment prevista. En aquest sentit, la modificació plantejada s'ajusta als tradicionals principis d'interès general, racionalitat i proporcionalitat, així com als criteris rectors d'activitat urbanística enunciats en l'article 2 de la LRAU, i l'homologació sol·licitada s'adequa a la Instrucció de Planejament 1/1996, aprovada per Ordre de 26 de març de 1996 del conseller d'Obres Públiques, Urbanisme i Transports (DOGV núm. 2.732, de 22.04.96).
  
De manera que, d'acord amb l'article 40 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de aquesta modificació del PGOU d'Utiel.
  
Tercer
  
Tal i com manifesta la CTU de València en l'informe, de 30 de setembre de 1997: "la modificació comporta una diferent qualificació o ús urbanístic de zones verdes anteriorment previstes, per la qual cosa requereix informe previ del Consell Superior d'Urbanisme -substituït per informe del conseller d'Obres Públiques, Urbanisme i Transports, informe previ de la Comissió Territorial d'Urbanisme, en aplicació de la disposició transitòria novena de la LRAU-, de conformitat amb l'article 55.4 de la LRAU. D'altra banda, en relació amb el dictamen del Consell Jurídic Consultiu de la Comunitat Valenciana, previst en l'article 10.8.e) de la Llei 10/94, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana, es considera que, en aquest cas, no és necessari, ja que la modificació no té per objecte una diferent zonificació o ús urbanístic de les zones verdes anteriorment previstes. En efecte, el citat dictamen només ha de ser exigit quan la modificació del Pla "tinga per objecte", és a dir, per fi o intent, una diferent zonificació o ús urbanístic previst en el Pla, segons els estàndards establits en la legislació urbanística aplicable; i no és necessari l'esmentat dictamen quan la modificació tinguera un altre objecte, encara que d'aquesta derivara o és conseqüència aquella diferent zonificació o ús urbanístic de les zones verdes. En relació amb aquestes qüestions, la modificació que s'analitza té per objecte la reordenació de l'àrea afectada, que parteix fonamentalment de la necessitat de qualificar nou sòl per a ampliació d'una dotació escolar". En aquest sentit, s'ha manifestat, a més, el citat Consell Jurídic Consultiu, en reiterats dictàmens.
  
Quart
  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, de conformitat amb l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/96, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i els altres de concordant i de pertinent aplicació, d'acord amb l'informe de la Comissió Territorial d'Urbanisme de València, resolc
  
Informar favorablement i, en conseqüència, aprovar definitivament la modificació puntual en l'entorn del sector S-6-Institut de Pla General d'Utiel i declarar homologat a la Llei 6/94, de 15 de novembre, de la Generalitat Valenciana, Reguladora de l'Activitat Urbanística el referit sector.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació excusa la seua notificació individualitzada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercir qualsevol altre recurs que s'estime oportú.
  
València, 20 d'octubre de 1997.- El conseller d'Obres Públiques, Urbanisme i Transports: Luis Fernando Cartagena Travesedo.